Сократес

Сократес Бразилейру Сампайу ди Соза Виейра ди Оливейра (; 19 ақпан 1954 жыл, Белен — 4 желтоқсан 2011 жыл, Сан-ПаулуLenta.ru: Спорт: Бразилиялық футболшы Сократес қайтыс болды) — бразилиялық футболшы, жартылай қорғаушы. 1982 және 1986 жылғы әлем чемпионаттарында ұлттық құраманың капитаны ретінде ойнаған.

 Биографиясы 
Сократестің алғаш ойнаған клубы — «Рано де Оуро». Бірақ әкесі мұның футболмен айналысуына қарсы болды. Сократес медициналық білім ала жүріп отбасынан жасырынып ойнауға мәжбүр болған. 1971 жылы 17 жасында жергілікті "Ботафого" сапында ойнай бастады. Бұл клубта 7 жылдай доп тепті, оқып жүріп кәсіпқой футболда ойнау оңайға соққан жоқ, сонысына қарамастан 1976 жылы Сан-Паулу штатының үздік мергені атанды.

1978 жылы дипломын алды да, "Коринтиансқа" ауысты. Бір жылдан соң ұлттық құрамадағы алғашқы кездесуін өткізді.

Сократес Еуропада бір жыл ғана доп тепті, 1984 жылы "Фиорентинаға" ауысты да, бір жылдан соң отанына қайта оралды. Кейін бірнеше бразилиялық клубтарда ойнап, 1989 жылы футболшылық карьреарсын аяқтады.

Ұлттық құрама сапында екі рет әлем чемпионатына (1982, 1986) қатысты. 1986 жылы ширек финалда Бразилия футболшылары Франциядан пенальти тебісуден ұтылып қалды да, Сократес сол кездесуден соң-ақ құрамадағы карьерасына нүкте қойды.

2004 жылы 50 жасында Англияның төменгі лигаларының бірінде ойнайтын "Гарфорт Таун" клубында бірнеше ай ойыншы-бапкер ретінде қызмет атқарды. Бірақ  12 минут қана алаңда доп тепті. 

1994 жылы әлем чемпионатына қатысқан бразилиялық футболшы Раидың туған ағасы.

2011 жылы 4 желтоқсанда 57 жасында ауруханада көз жұмды.

 Жетістіктері 

 Командалық 

 Сан-Паулу штатының чемпионы: 1979, 1982, 1983
 Рио жүлдесінің иегері: 1986
 Рио-де-Жанейро штатының чемпионы: 1986

 Жеке 

 Сан-Паулу штатының үздік мергені: 1976
 Оңтүстік Американың үздік футболшысы: 1983

 Дереккөздер 

 Сілтемелер 
 Биографиясы 
 Сократес. «Футбол Че Геварасы». Некрологтар (Libcom, Guardian және Al Jazeera).
 Доктор Сократес 

Санат:Бразилия футболшылары
Санат:Ботафого (Рибейран Прету) ФК ойыншылары
Санат:Фиорентина ФК ойыншылары
Санат:Фламенго ФК ойыншылары
Санат:Сантос ФК ойыншылары
Санат:Гарфорт Таун ФК ойыншылары
Санат:Бразилия Ұлттық футбол құрамасының ойыншылары